刘逸生《游湘西张家界》
石磴回环踏不穷,连柯接叶掩苍空。
行人身在碧波底,只少游鱼拨尾红。
柳宗元《湘岸移木芙蓉植龙兴精舍》
有美不自蔽,安能守孤根。
盈盈湘西岸,秋至风露繁。
丽影别寒水,秾芳委前轩。
芰荷谅难杂,反此生高原。
胡寅《题湘西小景》
身在山中不见山,山前行客未能闲。
何人水墨秋毫外,十里湖西尺寸间。